ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا اعمالنا انه من يهده الله فلا مضل له ومن يضلل فلن تجد له هاديا مرشدا. اللهم صل على محمد وعلى
ازواجه امهات المؤمنين وعلى ذريته وال بيته انك حميد مجيد. اخواني واحبابي في الله يعني انا اسف على هذا التأخير الطويل ولكن والله سكب يعني مية بتغلي علي يعني وقع علي مية بتغلي صباحا. فعم يعني جبنا مرهم الحروق وعم دهنت مرهم حروق فيعني اللهم لك الحمد
يعني فيعني عذرا على التأخير. يعني غصب عني واحنا جايين من المنصورة فسامحونا. وبازن الله اوجز سريعا جدا بازن الله الخطبة. واتمنى اتمنى ان شاء الله بازن الله ان في يعني سريعا جدا اقدر اتكلم عن المعاني اللي انا عايز اقولها لانها في غاية الخطورة يا اخواني. بعد ساعات في ليلة من اخطر
ليالي حياتك كلها. بعد ساعات مع مغرب بكرة مع مغرب السبت. من مغرب السبت لحد فجر لحد ان شاء الله. ليلة من اخطر ليالي حياتك قال رسول الله صلى الله عليه وسلم اذا كان ليلة النصف من شعبان والحديث صححه الشيخ الالباني رحمه الله ازا كان ليلة النصف من شعبان
اطلع الله الى اهل الارض. الاطلاع ده مصطلح قضائي. يقول لك اطلع القاضي على القضية. يعني درس الورق كلمة كلمة طلع الله الى اهل الارض فيغفر للمؤمنين. اللهم اغفر لنا يا رب. ويملي للكافرين ويدع اهل الحقد
بحقدهم. وقال رسول الله صلى الله عليه وسلم والحديث ايضا اثبته الشيخ الالباني رحمه الله اذا كان ليلة النصف من شعبان اطلع الله والى اهل الارض فيغفر لاهل الارض جميعا. الا لمشرك او مشاحن. مشرك انسان عنده فساد في العلاقة بالله
مشاحن انسان عنده فساد في العلاقة بالناس. لحد امتى؟ لحد امتى هتفضل مقاطع اختك اللي بقى لك سنة ما كلمتهاش؟ لحد امتى هتفضل تشوف جارك على السلم طالع نازل تبص يمين وهو يبص شمال لحد امتى ؟ لحد امتى هتفضل معاملتك مع زوجتك بهزه القساوة؟ وبهزا التجاهل
وهذه العقوبة على حاجات الرسول عليه الصلاة والسلام ممكن ادانا قدوة ان احنا نتسامح فيما هو اكثر منها لحد امتى؟ لحد امتى هتبقى مكسل وهتعيش مكسل انك تصل ارحامك؟ لحد امتى هيبقى فيه خلافك بينك وبين فلان؟ خلاف موجود ما بتسلموش على بعض والرسول
السلام يقول عليه الصلاة والسلام لا يحل لامرئ مسلم ان يهجر اخاه فوق ثلاث. حرام حرام انك يهجر ده يعني اتقابلوا في الشارع ما تقولوش سلام عليكم. فمن هجر اخاه فوق ثلاث فمات دخل النار. فمن هجر اخاه
لو فيه واحد بقى لك تلات تيام انت وهو ما بتسلموش على بعض. لو انت مت تبقى من اهل مش من اهل النار. يعني ابدا والعياذ ولكن تمسك نار جهنم. فمن هجر اخاه فوق ثلاث فمات دخل النار. ليلة النصف من شعبان ليلة خطيرة. ليلة
جايبها لنا قبل رمضان عشان ما ندخلش رمضان بالذنوب بتاعتنا وجايبها لنا قبل رفع الاعمال في نهاية شعبان عشان ما تترفعش الصحيفة من الزنوب بتاعة السنة اللي فاتت ليلة من اكرام الله. ليلة من من بركة رب العرش العظيم. ليلة من بر ربنا بنا واحسان ربنا الينا. اوعى
تغفل عن ازاي تفوز بالليلة ديت ليلة النصف من شعبان بتقول لك لحد امتى؟ اول حاجة لحد امتى هتفضل غافل عن العرض على الله؟ الليلة دي نموزج مصغر للعرض على الله. ما هو الرسول بيقول ويدعو اهل الحقد بحقدهم. الحقد ده مش عمل من اعمال ايديك. ولا عمل من اعمال ودانك ولا عمل
من اعمال رجليك. وائل حقد ده عمل من اعمال النفسية. يعني ربنا بكرة هيطلع على نفسيتك. ليلة النصف من شعبان عند اهل مصر والدول اللي اللي معها آآ من السبت بالليل يعني من مغرب آآ بكرة السبت اول ما المغرب يدن تبدأ ليلة النصف من شعبان لحد
عند السعودية ودول تانية الحد من المغرب لحد الايه؟ الحد بالليل من اول ادان المغرب يوم الحد. طيب احنا نمشي على ايه؟ اهل مصر يمشوا على وضع اهل مصر. اهل العراق يمشوا على وضع اهل العراق. اهل السعودية يمشوا على وضع اهل السعودية. يعني انت حتى لو
لو انت مش مصري انت راجل قاعد بين اهل مصر هتمشي على ترتيب اهل مصر. خلاص؟ هتمشي على ترتيب اهل مصر في فطارهم لما في العيد الصغير. في صيامهم لما وزارة الاوقاف هتقول ان آآ بكرة الصيام هتمشي على وضع البلد اللي انت عايش فيها. يبقى احنا بالنسبة لنا في اهل
ليلة النصف من شعبان في اهل مصر غدا السبت بازن الله يعني ساعات. ساعات بينك وبين الطلاع ربنا على قلبك. اطلاع الله على قلبك اطلاع اللي على نفسيتك. الا لمشرك الشرك وتعلق القلب بغير الله دي حاجة جوة القلب. يعني ربنا هيطلع على قلبك بكرة. ربنا هيقرأ ايه في قلبك
ربنا هيرى ايه جواك. قلبك متعلق به ولا لأ؟ موقن به ولا شاكك في وجوده؟ مقبل عليه ولا مدبر عنه ومفتون بالدنيا عنه؟ ومشاحن الشحناء دي حاجة جوة النفسية. يعني ربنا هيطلع بكرة على نفسيتك. نفسيتك دي فيها ايه؟ فيها كبر فيها انا. فيها عجب فيها غرور. فيها
فيها غل فيها حسد فيها ايه نفسيتك دي فيها ايه انت جاهز ان ربنا يطلع على قلبك وعلى نفسيتك ليلة النصف من شعبان هي لي الطلاع. الله على داخليتك. على جوانيتك كما يقول سلمان الفارسي. من اصلح
نيته اصلح الله برانيته. من جوة ربنا وبعدها بايام ترفع اعمال السنة اللي فاتت. فيبقى قلبك كيعرض واعمالك هتعرض. هو ده العرض على الله. هو ده العرض. مين فينا فاكر العرض على الله؟ ولكن في شعبان بيعرض سنة. بيعرض حصاد سنة
انما يوم القيامة انت بتعرض كلك. وبيتوقف على لقاءك مع الله مصيرك. مش بناء على الميزان. الميزان ممكن تبقى سيئاتك اكتر من حسناتك ولكن في العرض على الله ربنا يغفر لك. العرض على الله ده حياة يا جماعة. يقول ابو هريرة في الزهد آآ للامام احمد يكن. يقول آآ
رضي الله عنه وارضاه يدني الله المؤمن يوم القيامة. ربنا بيدني العبد يوم القيامة. فيدني عليه كنفه ويستره. ربنا يستره من الناس. يعني الحوار ده اللي هيحصل ده ما بين العبد وربه ما فيش حد هيسمعه. الناس شايفة بس. فلان ابن فلان. نعم. هل هم للعرض على الله؟ الناس
ولكن ما حدش سامع حاجة من اللي بينك وبين ربنا. ويدني عليه كنفه ويستره. ويقول له اقرأ كتابك. يلا الكتاب بتاعك بقى اقراه بعد ما اتعاملت بالعدل على الميزان وعرفت حقيقة وزنك وحقيقة وزن اعمالك. وعرفت حقيقة وزن حسناتك وسيئاتك. تعال بقى للمعاملة مع الله بقى
ممكن ربنا يعاملك بالفضل مش بالعدل. لان لو البشر اتعاملوا بس بالميزان كلنا رحنا في داهية. لو ربنا يوم القيامة عاملنا بس ربنا بيعمل الميزان عشان يقول لك العدل وبعد كده يدخلك تعرض عليه عشان الفضل بقى. من الله. ربنا يرزقنا الفردوس الاعلى. ويجيرنا من النار
جميعا يا رب اللهم امين. فيقول له الله اقرأ كتابك. اقرا كتابك. فيمر بالحسنة. فهو بيقرا كتابه كده. شف العرض عشان تعرف ايه العرض ده ؟ ايه اللي هيحصل في العرض؟ عشان تعرف هو يوم القيامة خمسين الف سنة ليه ؟ فيمر بالحسنة. اه ده انا في يوم من الايام كنت حاضر
خطبة جمعة او بدي خطبة جمعة او صليت ركعتين اول ما دخلت المسجد او صليت الفجر بتكبيرة الاحرام. فيبيض لها وجهه. العبد خش نور وينشرح بها صدره. يبقى عايز يطير من مكانه. حسنة. فيقول الله فاني
عليها في الدنيا. هو انت كنت هتقدر تقم ربع ساعة قبل الفجر من غير ما انا اللي اصحيك! هو انت كنت تقدر تدرك تكبيرة الاحرام في الجماعة من غير ما انا
اللي عينك فاني اعنتك عليها في الدنيا وانا اقبلها منك اليوم. فيخر لله ساجدا. يقوم العبد واقف سجد لله. الناس اللي برة مش سامعين حاجة. شايفينه فجأة عمل ايه؟ سجد سجدة شكر. ماشي. ثم يقول الله اقرأ كتابك. اقرأ كمل
فيمر بالسيئة. فيسود لها وجهه. يا دي المصيبة! بص على مقطع حرام على السوشيال ميديا. اغتاب حد آآ قفل آآ في وش آآ حد من ارحامه آآ قاطع كل ورس اخته واستغل ان اوراق العمارة اللي ساب همه ولا ابوه في ايده هو وجبرها ان هي
تدفع له يدفع لها تلاتين اربعين الف جنيه وتمضي له وخلاص والورق معه معه. شوح لامه وابوه وقام قافل الباب وخارج ايا ما كان بقى بص حرام سمع حرام كل حرام فيمر بالسيئة. فيسود لها وجهه يقوم وشه يسود وينقبض لها صدره. ويجي له
اكتئاب يجي له بني اتاك يجي له نوبة هلع وينقبض لها صدره. فيقول الله فاني سترتها عليك في الدنيا وانا اغفرها لك اليوم في خر لله ساجدا. يقوم واقع ساجد. الناس اللي بره كلهم ايه؟ مش سامعين حاجة
ولكن شايفينه كل شوية ايه يسجد شكر. هو كل حسنة ربنا يقبلها يسجد كل سيئة ربنا يغفرها يسجد. فا يقول الناس طوبى لهزا العبد لم يعص الله طرفة عين. ما هو خلاص نجا ربنا بقى دخله الجنة
فالناس شايفينه الناس مش عارفة انه عايز يدخل الجنة رافع راسه. ما يدخلش الجنة يبقى ده كان عارف ان في يوم من الايام سنة وده كان عارف ان في يوم من الايام خلاص
قدام الناس رافع راسه فيقول الناس طوبى لهذا العبد لم يعص الله طرفة عين. العرض على الله لما ربنا بيغفر لما ربنا بيسامح العرض على الله بيبقى جميل. بيبقى عزيم. طب انا الوقتي انا عايز آآ انا عايز ربنا في العرض على الله يسامحني. قال رسول الله صلى الله عليه وسلم
اغفروا يغفر لكم. قريبك اللي كان هيرفع عليك قضية ويزور شيكات عليك اغفر له. يا عم عشان ربنا يغفر لك وليعفو اصفحوا الا تحبون ان يغفر الله لكم؟ يا مولانا انت عندك بلاوي. يا مولانا انت عندك سوابق كتير قوي في صحيفتك هتترفع لربنا
في شعبان دهو يوم القيامة. طب الحل؟ سامح بقى كما قال النبي صلى الله عليه وسلم اسمح يسمح لك. سامح ربنا يسامحك. اغفر ربنا قال رسول الله صلى الله عليه وسلم ارحموا من في الارض. يرحمكم من في السماء. يبقى انت على حسب ما هتعامل الناس على حسب ما ربنا يعاملك
تخيل انك انت ممكن تنجو. تخيل ان صحيفة شعبان دي ممكن ربنا يقبلها منك. تخيل ان ربنا ليلة النصف من شعبان بكرة. ممكن يطلع عليك يغفر لك زنوب عمرك كله اللي فات. لانك سامحت واحد كان بينك وبينه مشكلة. لانك جيت على نفسك وبوست راس حد كان كان
انت غلطت في حقه او ما غلطش في حقه او حصل اللي حصل. يا عم سامح. يا عم اغفر. يا عم اعفو. يا عم اصفح. يا عم سبحانه وتعالى هيعاملك زي ما بتعامل الناس. اوعى تغلط في حق قرايبك سامحهم مهما عملوا فيك. ومهما كان مشاكل الورس اللي بينك وبينهم. اوعى تغلط
في حق جيرانك. اوعى تسيب حد المشكلة اللي بينك وبينه تضيع منك المغفرة السنوية. اللي ربنا بيغفرها لك في ليلة النصف من شمع النهار فخدوا بالكم بقى يا اخواني ربنا عمل لنا تلات مغفرات في السنة. مغفرة آآ آآ اسبوعية مغفرة اسبوعية يوم
الاتنين والخميس اللي هو ايام رفع الاعمال الاسبوعية الى الله. ومغفرة سنوية اللي هي بتاعة ليلة النصف من شعبان فيغفر للمؤمنين ومغفرة اعظم مغفرة بقى اللي هي مغفرة ليلة القدر بقى. اللي هي ليلة القدر ديت بالقرن من الزمان. المغفرة الاسبوعية. يقول الله فربنا بيغفر
فازا كان بين عبد وبين اخيه شحناء يقول الله للملائكة انظرا هذين حتى يصطلحا. انظرة ايه يعني الاتنين دول ما يتغفلوش. ليه ؟ لحد ما يصلي. يا رب يا رب ده فلان هو اللي غلطان. وفلان مش غلطان. يا حبيبي
عند ربنا مش القصة بس من الغلطان. القصة مين الخسران؟ حتى لو هو اللي زالمك انت وهو تتحرمه. ليه؟ ما دام وصلت لهجر. ما دام وصلت لشحناء. ما دام وصلت لحقد انت وهو. يبقى لما حد يزعلك ما تفكرش مين الغلطان. فكر مين الخسران
انت خسران زيك زيه. طب والمغفرة السنوية بتاعة ليلة النصف من شعبان الا لمشرك او مشاحن. بينك وبين واحد خصومة وشحناء انت وهو تتحرمه من المغفرة ده هو هو غلطان. بس انت وهو خسرانين. انت خسران زيك زيه بالزبط. طب ليلة القدر النبي عليه الصلاة والسلام عرف ليلة القدر امتى ؟ فرايح يقول لي
الصحابة علاء فلقى اتنين صحابة بيتشاكلوا يتلاحى رجلان. فقالا رفعت ليلة القدر لما تلاحى الرجلان. يعني ليلة القدر ما لكش قدر عند ربنا من غير ما يبقى فيه اخوة حقيقية. وسلامة صدر حقيقية تجاه الناس. دي قضية. اومال اومال يا جماعة هيتجنن
بلاش. امال ايه انت فاكر الجنة بركعتين وخلاص! الحاجات النفسية دي هي اغلى ضريبة هتدفعها عشان ربنا يرضى عنك ما هو القصة لو ركعتين انما جوة قلبك بقى. الله اعلم ايه اللي جوة نفسيتك. تجاه فلان اللي ازاك وتجاه فلان اللي تجاهلك. وتجاه فلان اللي عمل
فيك كزا وتجاه فلان اللي كان هياكل ورسك واتجاه فلان اللي عمل كزا وتجاه فلانة اللي سخنت جوزها عليك وعمل معك يا عم سامح. اسمح يسمح لك. اغفروا يغفر لكم. ارحموا ترحموا
اتحبون ان يغفر الله لكم؟ لحد امتى ؟ لحد امتى ؟ هنفضل غافلين عن العرض على الله. لحد امتى شعبان دا نموزج مصغر للعرض قلبك بيعرض في ليلة النصف يوم تبلى السرائر. وبعد كده صحيفة السنة اللي فاتت تطلع في اخر شعبان في ليلة لا يعلمها الا الله. عشان كده ليه بتصوم شعبان معظمه
عشان كده ليه بتجتهد في الامانة في شعبان؟ عشان اعمالك هتترفع. التقرير السري بتاع السنة اللي فاتت كلها يترفع عنك في ليلة لا يعلمها الا الله انت لازم تبقى متآهل عشان كده ازا كان رمضان اعظم من شعبان فشعبان اخطر من رمضان. لان رمضان السنة اللي فاتت نفسه هيترفع لربنا في شعبان داهو. فانت
يجب ان تنتبه. يجب ان شعبان ده شعبان ده هارت اتاك. شعبان ده لازم تبقى حاطط ايدك على قلبك فيه. لانه اخطر مما تتخيل فرض على الله ما هواش حاجة سهلة. ده ربنا سبحانه وتعالى بيقرك يقول النبي صلى الله عليه وسلم لا تزول قدما عبد حتى يسأل عن اربع
لا تزول قدم. ما اصل العرض على الله ده له مسرح احداس. العرض على الله انت الرسول صلى الله عليه وسلم يقول فينظر عن يمينه فلا يرى الا النار. ينظر
شمال ده موقف العرض اللي كلنا هنقفه. وينظر عن شماله فلا يرى الا النار. يا رب سلم وينظر بين يديه فلا يرى الا النار فاتقوا النار ولو بشق تمرة هو الوضع ده ايه ؟ الوضع ده انا بالنسبة لي اما فكرت فيه ما لقتلوش تمسيل غير حاجة واحدة شفتها في التليفزيون مرة في حياتي. بيجوا في الغرب كده بيعملوا
آآ آآ القزف واحد يرمي نفسه رياضة كده بيعملوها. من فوق برج عالي آآ يقع منه في البحر او في المحيط. اظن شفت المنزر ده واحد يرمي. فبيعملوا حاجة خشبة طالعة لقدام كده بتبقى متينة وفي نفس الوقت مرنة. يقف عليها. عشان يبدأ
ممكن بيبقى واقف بضهره كمان. بيبقى واقف ضهره للميه ويقوم عامل بقى القزفة بتاعته دي. ويقعد يلف لحد ما ينزل في المحيط. ودي حاجة يعني ايه ما عرفش في اي
مستوى مستويات البطولات ولكن حاجة بتتعمل برة يعني. فالراجل اللي واقف على الخشبة دي هيبص يمينه هيلاقي ايه؟ مية. هيبص شماله يلاقي ايه؟ مية هيبص قدامه يلاقي ايه؟ تخيل بقى شيل الماية وحط جهنم. يبقى ده موقف تصويري للعرض على الله. فاتقوا النار ولو بشق تمرة
العرض على الله فالنبي عليه الصلاة والسلام بيقول لك لا تزول قدم عبد حتى يسأل عن اربع. اسئلة العرض على الله كتير. انت هتتسأل عن عملك. اقرأ كتابك فيمر بالحسنة فيمر
السيئة زي ما قلت لكم كده. وابن مسعود في الزهد لابن المبارك يقول ليغفرن الله يوم القيامة مغفرة لم تخطر على قلب بشر شر ساعتها بقى لو انت مؤمن انت مش متخيل ربنا ممكن يعمل لك ايه. مش متخيل ساعة العرض على الله دي اخطر لحظة عطاء في تاريخك كله. تخيل
كل النعم اللي انت خدتها من ربنا في الدنيا دي مش حاجة بالنسبة للي ربنا هيديه لك في العرض على الله. لو ربنا راضي عنك. ربنا هيسألك عن ايه تاني؟ هيسألك عن
آآ نعمة نعمة اداها لك. الم اذرك ترأس وتربع؟ الم اسقك من الماء البارد لحد كوباية الماية الساقعة! في شهر سبعة ربنا يسألك عنها لحد كوباية الماية الساقعة في الحر وربنا يسألك عنها. النعم كلها بتقر. امال يوم القيامة خمسين الف سنة ليه؟ فمن ضمن الاسئلة
بتاعة العرض وان كان ده موضوع كبير جدا. من ضمن اسئلة العرض لا تزول يعني ايه لا تزول قدم عبد. الوقفة اللي هو واقف وجهنم يمين وشمال وقدامه دي مش
فتتفك رجليه من مكانها ويرجع في الامان تاني لحد ما يجاوب على اربع اسئلة. ايه هم؟ عن عمره فيما افناه قل لي بقى عمرك ده انا اديتك عمر. عملت به ايه؟ مصعب ابن عمير فتح به المدينة في الدعوة الى الله. وخالد ابن الوليد اسس به امبراطورية
طريقة الاسلام في الارض والامام احمد عمل مسند الامام احمد تلاتين الف حديس والامام الشافعي اصل علم اصول الفقر واسامة ابن زيد جاهد في سبيل الله وابو بكر الصديق راح صاحي انت عملت ايه؟ عمرك ده عملت به ايه؟ عن عمري فيما افناه اتنين وعن
به فيما ابلاه. الله! ما الشبابي جزء من عمري! لا لا! الحتة دي بالزات بقى! الحتة دي بالزات هتتسأل عنها مرتين! هو الشباب من كم لكم! فيه ناس قالوا من سبعتاشر
تمنتاشر كده لحد تلاتة وتلاتين فيه ناس قالوا من علماء الاجتماع لحد اربعين وفيه ناس من علماء الاجتماع قالوا لحد خمسين. قالوا لحد خمسين قال لك انت بتفضل قوي وبصحتك غالبا يعني. وعارف تروح وتيجي وعارف تعمل حاجات كتير لحد سن خمسين سنة. ففي ناس قالت انت بقى تتسأل عن الشباب مرة
مرة في وسط عمرك ومرة لوحده. عملت ايه بقى ؟ والهرمونات جوة جسمك في قمتها. عملت ايه والدوبامين والسيروتونين كورتيزون وهرمونات النشاط وهرمونات الحيوية وهرمونات السعادة كلها في اعلى معدلاتها. وهرمونات الشهوة الجسدية وهرمونات
عملت ايه بقى في الفترة ديت ؟ عملت ايه ايام ما كنت بتعرف تصحى من النوم ما تفطرش. تنزل تشتغل لحد اتناشر بالليل ولا تروح مع اصحابك وبعد كده تفتكر انك ما كلتش الساعة اتناشر بالليل وممكن ما تاكلش وتطبق لليوم التاني. الوقت انت ما بتعرفش تعمل الكلام ده. ده دلوقتي انت لو ما فطرتش الساعة واحدة الضهر طقم طولك
خلاص ما عادش جسمك بقى ايه ما عادش الخط بتاع زمان ده نافع معه. زمان كنت بتنام في اي وقت وممكن تطبق يومين من غير ما تنام وممكن يوم ونص من غير
ما تاكل وممكن ما تشربش وتمشي وممكن تقعد تاكل دهون على دهون. وجسمك ما بيقولش لأ. الوقت يا مولانا خلاص ما عدش ينفع الكلام ده. يبقى الشباب راح يبقى مرحلة الشبع مرحلة الشباب دي بقى اللي هي كان يعني طريقك ممهد مهدت له وتمانين. عملت فيها ايه؟ استغليت طاقة الشراب دي
ايه ؟ بنيت للاسلام ايه ؟ دافعت عن الرسول فيه قد ايه ؟ عملت فيه ايه ؟ تلاتة وعن علمه ماذا عمل به كل قال الله عرفتها في حياتك هتتسأل عنها. كل قال رسول الله سمعتها في حياتك يا مصيلحي. انت سمعت دلوقتي قال رسول الله ازا كان
ليلة النصف من شعبة هتتسأل عنها. انت سمعت قال رسول الله من حرم خيرها خير ليلة القدر فقد حرم الخير كله ولا يحرم خيرها الا ربعة تسأل عنها. انت كل قال رسول الله عرفتها في حياتك هيسأل عنها. حديس حديس واية اية. معلومة معلومة في الفقه هتتسأل عنها
وعن علم ماذا عمل به ما كانتش لعبة يا مولانا. ما كانتش لعبة انتبه عمره فيما افناه. شبابه فيما علمه ماذا عمل به وعن ما له. المال بقى سؤال الف وبه الف من اين اكتسبوا به فيما انفقوه. كسبت فلوسك منين
جنيه جنيه! جنيه! دخلها ايه! ومازا عن ما لي من اين اكتسبه! وهو فيما انفقه صرفت فلوسك في ايه ؟ صرفتها في ايه ؟ كلها لهو خلاص صرفت على ارحامك صرفت على اهلك. خد بالك الجنيه اللي بتصرفه على مراتك وعيالك احب الى الله. من الجنيه اللي بتصرفه في الجهاد في سبيل
خد بالك عشان ما توسوسش وانت بتصرف على بيتك. عشان ما توسوسش وانت تجيب حاجة حلوة لعيالك. عشان ما توسوسش وانت بتفسح عيالك ولا ولا انت بتجيب هدية لزوجتك الجنيه اللي بتصرفه على بيتك في صحيح مسلم احب الى الله من الجنيه اللي بتصرفه في سبيل الله. في الجهاد في سبيل الله. طبعا جهاد فرض
يعني مش جهاد فرض العين. فانت صرفت فين؟ صرفت على ارحامك ايه؟ عملت ايه؟ كان في ملك حق معلوم للسائل والمحروم كان فيه نسبة عشرة في المية ولا خمسة في المية من دخلك للاعمال الخيرية مهما حصل بقى دخلك قل اه ما تسيبش دينك ريشة في مهب الريح. لازم معلوم دي. لازم في وقت في يوم
وقت معلوم للقرآن والزكر. لازم في ملك حق معلوم للانفاق في سبيل الله. لازم في شغلك جزء معلوم للدعوة الدعوة الى الله ما فيش حاجة اسمها ان انا الكلام ده لازم معلوم ما تسيبش دينك ريشة في مهب الريح. شعبان بيقول لك او ليلة النصف من شعبان بتقول لك لحد امتى؟ هتفضل غافل
عن العرض على الله ولحظة العرض على الله بيقول لك لحد امتى هتفضل مش عايز تستعد لرمضان خلاص يا جماعة العد التنازلي بدأ. يا اخواننا هي ايه فكرة الليلة النصف من شعبان اصل العلماء
قالوا ليه ربنا جاب لنا ليلة النص من شعبان قبل رمضان؟ مغفرة. طب ما رمضان مغفرة. قال لك لأ. انت لو دخلت بزنوبك دي رمضان ممكن تعاقب بسبب زنوبك من الفتح في رمضان. تلاقي صدرك مقفول عن الصلاة. صدرك مقفول عن الاعتكاف. والاعتكاف ده نقلة عمر. نقلة عمر. اللي هيعرف يعتكف
في ايا ما كان بقى زروفه ووقته انا باتكلم كلام ديني عام. ده نقلة عمري في حياتك انك تقعد عشر تيام مع المصحف بتركيز خاصة لو ركزت انت بتقرا ايه مش آآ نصر دقل وخلاص. يبقى ربنا جاب لنا ليلة النصف من شعبان قبل رفع الاعمال عشان الصحيفة ما تترفعش سودا
وقبل رمضان عشان زنوبك ما تحرمكش من فتوحات الله عليك في رمضان. ومن مدد الله سبحانه وتعالى لك في رمضان. كيف نفوز بليلة النصف من شعبان الليلة دي بيننا وبينها ساعات. الليلة دي من اخطر ليالي حياتك. ومن اهم ليالي حياتك. ليلة يطلع الله عليك فيها
ناس كتير قالوا فيها بدع. ناس كتير قالوا فيها كلام غلط. احنا ما لناش دعوة. احنا ماشيين ورا. قال الله. قال رسول الله. وقال رسول الله بالتحقيق بالاحاديس الصحيحة اللي اثبتها
علماء التحقيق المعتبرين وماشيين ورا فهم الايات والاحاديث بفهم علماء الامة. انا مش هاجي افهم قوانين الفيزا بدماغي انا افهمها بفهم اينشتاين وبفهم آآ آآ دكتور احمد زويل الله يرحمه انا هافهمها بفهم علماء الفيزيا. انا مش هاجي افهم الكيميا بدماغي
ده اشتغالات. انا هافهم الكيميا بفهم علماء الكيميا. انا هافهم الطب بفهم ائمة الطب. يبقى لما تفهم القرآن والسنة انا بفهم القانون بشرح آآ علماء المحكمة الدستورية وعلماء القضاء ما فيش حاجة اسمها اني بفهم بدماغ الكلام
الليبرالية الاسلامية ده ده كلام يدخل في شجرة في الاخر. اومال انا بافهم القرآن والسنة بايه؟ بفهم علماء الامة الاسبات اللي هم سلف اللي هم القرون التلاتة الاولى اللي هم اوثق ناس في فهم النص واامن ناس على النص يبقى احنا ما لناش دعوة باللي بيتكلم في شعبان وليلة النصف في شعبان
ببدع لان ربنا الرسول بيقول فيغفر آآ لاهل الارض جميعا الا لمشرك او ايه؟ او مشاحن. فزي ما هنقول المرة الجاية ما ما تبصش لمشاحن وتنسى مشرك دي. تجديد الايمان وتجديد التوحيد في ليلة النصف. اهم من اي حاجة تانية اقول قولي هذا والسلام
الله لي ولكم. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله بيدك الخير كله واليك يرجع الامر كله. اللهم صل على عبدك ونبيك محمد. صلى الله عليه وسلم في الاولين والاخرين وفي كل وقت وحين. اما بعد اخواني واحبابي في
كيف افوز في ليلة النصف من شعبان؟ رقم واحد تجديد التوحيد. الا لمشرك يبقى تجديد التوحيد. فيه ناس بتعمل بدع في العقيدة. فيه ناس ادبح لغير الله. فيه ناس بتروح آآ حاجات غريبة وموالد وحاجات خد بالك من عقيدتك. خد بالك من توحيدك. خد بالك من انك
ما تعملش حاجة في الدين الا بالرجوع لاهل العلم. يا ابت اني قد جاءني من الايه؟ من الايه؟ من العلم. ما لم يأتك فاتبعني ايه اهديك اهديك دي مجزومة. اتابعني اهدك. يعني يقينا لو مشيت ورايا هتوصل للهدى. يبقى نمشي ورا مين ؟ عشان نهتدي ورا
اهل العلم اللي بيتكلموا بالنص الصريح والفهم الصحيح لهذا النص من علماء الاسلام الاثبات. كما يقول الحسن البصري رحمه الله ان هذا الامر دين. انت مش بتلعب دي من الصفقة التجارية لو راحت يا خسارة خسرت نص مليون جنيه. ده مش
واحد بيشغل لك فلوسك وطلع نصاب يا خسارة. انت اديته ميت الف جنيه. ده مصيرك. ان هذا الامر دين. هتتسأل عنه في قبر وهتتسأل عشان كده في القبر بتتسأل الاربع اسئلة. من ربك؟ من نبيك؟ ما دينك؟ ما ايه؟ ما علمك؟ جبت
معلوماتك في الدين منين ؟ اوعى تفتكر ان ده سؤال مش هيتسأله. جبت معناه كنت بتسأل مين في الفتاوى والحلال والحرام؟ اوعى تفتكر ان بجد انت مش هتسأل عنه. ما علمك انت كنت بتاخد دينك من مين؟ فالحسن البصري يقول ان هذا الامر دين
انظروا عمن تأخزون دينكم. انت مسئول انت بتاخد دينك من مين؟ خد بالك عشان استوصقت الراجل قاتل المائة لما راح للراهب قال له ما لكش توبة دبحه جاهل. هو الموضوع مش بطول الدقن. الموضوع مش بالوش المنور. الموضوع الموضوع
بالعلم الحقيقي والاتباع الحقيقي للسنة. فلما راح للعالم قال له من يحول بينك وبين التوبة؟ بس خد بالك بقى سب المعصية واطلع على الطاعة ادى له الروشتة اللي ربنا انقزه بها وانقز مصيره بها. فدائما اترك ابواب العلماء مش هتخسر. مش هتخسر اترك
اقصد البحر وخلي القنوات. يبقى رقم واحد تجديد التوحيد العملي. شف راقب كده. انت قلبك فيه تعلق بغير الله. انت بتعمل اي حاجة فيها بدعة اعتقادية خد بالك من دينك شيك على عقيدتك. الا لمشرك شيك رقم اتنين او مشاحن يبقى تجديد
مش بس تجديد بقى التوحيد العملي وتجديد العقيدة. تجديد النفسية. ويدعو اهل الحقد بحقدهم. اوعى يكون جواك حاجة. اوعى يكون لك في مجال الشغل بتاعك بتغير منه. اوعى يكون خد بالك الاقران دول اقرانك نسايبك مش عارف بيسموهم ايه يقول لك ده
ده مش عارف اجواز البنات واجواز الاخوات في كلام كده مصطلحات شعبية كده الواحد مش مستحضرها الان. انما يعني ايه زي نسيبي او كده اوعى يكون في حد في العيلة انت فعلا من جواك ما انتش طايقه. اوعى ما فيش حاجة مستاهلة. نضف اكنس بقى من جوة. راجع نفسيتك تاني نفسيتك اخطر
من قلبك. الناس متخيلاه ان ربنا هيطلع على قلبك بس. القلب ده اللي هو موقن بالله ولا لأ ؟ قلبك متعلق بالله ولا لأ ؟ بتحب ربنا ولا لأ زاهد في الدنيا ولا لأ ؟ مشتاق للجنة ولا لأ ؟ ده قلبك. اومال النفسية النفسية دي محل الرغبة. يعني ايه النفسية يا مولانا؟ مش فاهم يعني ايه الفرق بين القلب والنفسية؟ عارف لما بتغمض
قبل ما تنام وتقعد نص ساعة تحلم تحلم بقى باللي بتحلم به. اللي شغال الوقتي نفسيتك. النفسية هي محل الرغبة. النفسية هي هي محل الشهوة. نفسي اتجوز واحدة جميلة دي النفسية. نفسي ابقى غني دي النفسية. عشان كده اللي بيموت الملايكة بتقول له ايه
وهي بتشتمهم ملك الموت ايتها النفس الطيبة. مش ايتها الروح الطيبة بس. ايتها النفس الطيبة كانت في الجسد الطيب. النفس لان اللي عرف ينجو من رغبات الدنيا هو ده اللي هيطيب في النهاية. هو ده اللي طبتم فادخلوها. هو ده فالنفسية دي الانا. انا عايز ابقى
وخد بالك نفسيتك دي ازكى منك بكتير قوي يعني. فانت ممكن ما تاخدش بالك اصلا. بس فعلا نفسيتك عايزة تبقى دايما كله باصص لها. وهي محور الاحداس وما تجيش بتكلم حد يقاطعك وما تقولش فكرة وما يتاخدش بها. وما يتعملش حاجة من وراك. يا عم بلاش الفرعونية النفسية دي اللي احنا عايشين فيها. ها خد بالك من نفسيتك لان
دي ممكن تودينا كلنا ورا الشمس. كلنا شف نفسيتك. دقق جوة نفسيتك واستعن بالله ان ربنا يزكي لك نفسيتك. الحاجة التالتة المصالحات بقى. ليلة النصف من شعبان دي الاهم فيها من قيام الليل المصالحات. الاهم فيها من قيام الليل
شف شيك بقى على علاقتك بقرايبك في حد بينك وبينه مشكلة يا عم مش تعصر على نفسك نص لمونة ولا تعصر على نفسك كيس لمونة انت حر انت ربنا حاططها قدامك يغفر لك زنوبك كلها ولا نفسيتك بس ما تجيش عليها سنة انت حر بقى. هي بقى ربنا بيقول
ابو بكر الصديق وليعفوا وليصفعوا يا رب اعفوا عن مين ؟ اعفو عن مسطح! ده اتكلم في شرف بنتي! ده اتهم عائشة ام المؤمنين بالزنا! ده اتكلم في وانا عامل له معونة شهرية وكفالة شهرية يا رب. فربنا قال لابو بكر ايه؟ الا تحبون ان يغفر الله لكم؟ انت حر. عايز المغفرة؟ اغفر
مش لازماك او لك سكك تانية انت حر. انما هي جت لك على طبق من فضة يا مولانا وقدامك تاخدها. بينك وبينهم كلمة قريبك اللي انت بينك وبينه مصانع الحداد. تمنها مكالمة لجارك ولا زيارة وتخبط عليه وتدي له حتة تورتاية. كسفك ما كسفكش بقى دي ايه؟ دي قصص اعتبار
بقى. يعني يعني طول ما انت بتجدد نيتك ربنا يعينك ان شاء الله بازن الله. وربنا يشرح صدرك وربنا هييسر لك امرك. الواحد كان في وقت الاوقات بيزور ناس من قرايبه انا داخل انا مش عارف اعمل ايه مشاكل بين عائلات زمان بس مش هضيع ارحامي. مش هضيع صلة الرحم امام الله
ما اتكسفش عايزين يشوفوني مش عايزين يشوفوني. اتكلف بهدية ما تكلفش. مش دي القصة. القصة ان انا مش هقدر على قول الله قطعك بتته. انا مش هقدر ان ربنا يقطعني. انا عايز من وصلك وصلته. خلاص ادفع بقى. الدين غالي عندك وربنا
عندك ومصدق ربنا والجنة غالية عندك والمغفرة حلم حياتك. ادي الامتحان جا لك يا مولانا صدق ربنا لحد امتى هتفضل مكسل في صلة الارحام في الوالدين في المشاكل اللي بينك وبين الناس في المشاكل اللي بينك وبين الموزفين. في المشاكل اللي بينك وبين اقرانك في الشغل او في مجال التميز بتاعك. او في الثغر الدنيوي او الديني بتاعك
ركز وصالح وده يوم المصالحة. الحاجة الرابعة في الطريق للفوز بليلة النصف من شعبان. احيي هزه الليلة بالعبادة على سنة رسول الله. عليه الصلاة والسلام. يبقى هنتقابل بقى ونعمل ليلة عامة بقى ما لناش دعوة. ما نعرفهاش دي
ربنا النبي كان بيعمل ايه في ليلة النص من شعبان؟ جمع الصحابة النبي في ليلة النصف من شعبان زيها زي بقية الليالي. كان بيصلي قيام الليل. وكان بيصلي نصف الليل. بس
انت كمان اعمل كده. صل وشجع عيالك وشجع ولادك. وابعت رسايل الحب والود واتصل وصالح بده وده وده. ولو حتى صفت على ركعتين صافيين طاهرين من قلبك كده بينك وبين ربنا ده حلو اوي اوي اوي اوي. انما بدع في الليلة او مش دي ليلة مغفرة
مش عايزين يعني نيجي نطلب المغفرة نقوم مدخلين نفسنا في سخط الله والعياذ بالله ليلة عظيمة بينا وبينها ساعات تاني تاني يا امة محمد اذا كان ليلة النصف من شعبان اطلع الله الى اهل الارض فيغفر لاهل الارض جميعا الا لمشرك
او مشاحن قال رسول الله صلى الله عليه وسلم اذا كان ليلة النصف من شعبان اطلع الله الى اهل الارض فيغفر للمؤمنين ويملي للكافرين ويدع اهل الحقد بحقدهم. اللهم زك لنا نفوسنا. اللهم اغفر
اغفر لنا. اللهم اغفر لنا اللهم اغفر لنا. اللهم اغفر لنا. اللهم اغفر لنا ذنوبنا كلها. اللهم زك لنا نفوسنا. اللهم طهر قلوبنا فما اللهم حقق ايماننا. اللهم اصلح ديننا. اللهم تولى امرنا. اللهم اصلح بالنا. اللهم وسع
ارزاقنا. اللهم ادع عنا ديوننا. اللهم قوي في رضاك عزمنا. اللهم اعتق من النار رقابنا. اللهم اغفر لنا كل ذنوبنا. اللهم تب علينا توبة ترضى بها عنا. اللهم اعتق من النار رقابنا. اللهم اشرح لنا صدورنا. اللهم انر لنا
اللهم سدد خطانا. اللهم ايدنا بروح منك. اللهم اجعل لنا ودا. اللهم اهدنا وسددنا. ووفقنا وارشدنا اللهم ربنا اتنا في الدنيا حسنة وفي الاخرة حسنة وقنا عذاب النار. اللهم مصرف القلوب صرف قلوبنا على دينك. صرف
قلوبنا على طاعتك. اللهم ما انزلته على عبادك الصالحين العابدين الموقنين. في ليلة النصف من شعبان من فتح ونصر ومدد هدى وبركة وحفظ. فاجعل لنا منه اعظم حظ ونصيب. اللهم اجعلنا من الفائزين بليلة القدر هذا العام. اللهم اجعلنا من الفائزين
في ليلة القدر هذا العام. اللهم بارك لنا فيما بقي من شعبان. وبارك لنا في رمضان. يا رب العرش الكريم. اللهم استعملنا ولا تستبدل بنا اللهم استعملنا ولا تستبدل بنا. اللهم استعملنا ولا تستبدل بنا. سبحانك اللهم وبحمدك. اشهد ان لا اله الا انت. استغفرك واتوب اليك